โหดขั้นเทพ!โมนิก้าและทีมงาน
หดของแท้ในยามนี้ “โมนิก้า” ขอยกให้กับ SMPC ทันทีที่มีการประกาศงบปี 58 มีกำไรท่วมท้น กลับมีแรงเทขายออกมาอย่างถล่มทลาย จนราคาหุ้นร่วงลงมาปิดที่ 9.35 บาท ลบไป 1.65 บาท หรือลงไป 15% ด้วยมูลค่าการซื้อขาย 600 ล้านบาท มันเป็นโมเม้นต์ที่พอจะเข้าใจได้ในระดับหนึ่ง แต่ถ้ามองให้ลึกลงไปอีกชั้นหนึ่ง เดี๊ยนมองว่า การเทขายเที่ยวนี้เยอะเกินไป! และค่อนไปในทางทุบเอาของเสียมากกว่านะคะ
15 ก.พ. 2559

*อาการกวัดแกว่งของดัชนีในเที่ยวนี้ไม่มีอะไรต้องวอรี่มากมาย เพราะมันเป็นผลมาจากคำว่า มันนี่เกม! ไม่มีเรื่องอื่นเจือปนแต่อย่างใด..วันก่อนเห็นปอบผีฟ้าขายแบบสุดซอย ถัดมาอีกวันกลายเป็นกองทุนขี้ตืดสาดทิ้งแบบไม่มีเยื่อใย ขณะที่เหตุผลสำหรับใช้อธิบายการขายหุ้นก็มีแต่คำว่า ปรับพอร์ตให้มีความยืดหยุ่น! ล้วนเป็นมุกเดิมๆ เห็นกันมาร่วมปีแล้วนะคะ
*ประเด็นนี้ทำให้ “โมนิก้า” ต้องขอพูดถึงหุ้นรายตัวที่เข้าข่ายดังกล่าวสักหน่อย เพราะเป็นหุ้นที่ทำให้แฟนคลับชีช้ำกะหล่ำแฉะเป็นจำนวนมาก แถมยังไม่มีเหตุผลที่ดีพอมาอธิบายเรื่องราวที่เกิดขึ้น มันเท่ากับเป็นการย้ำถึงกระบวนการเล่นเที่ยวนี้เป็นลักษณะปั่นกระแส และทำให้วงรอบของดัชนียังอยู่ในกรอบ 1,250-1,320 จุดเหมือนเดิมทุกประการ ซึ่งตรงกับตำรา “ขึ้นขาย ลงซื้อ” ..ทราบแล้วเปลี่ยน!
*โหดของแท้ในยามนี้ “โมนิก้า” ขอยกให้กับ SMPC ทันทีที่มีการประกาศงบปี 58 มีกำไรท่วมท้น กลับมีแรงเทขายออกมาอย่างถล่มทลาย จนราคาหุ้นร่วงลงมาปิดที่ 9.35 บาท ลบไป 1.65 บาท หรือลงไป 15% ด้วยมูลค่าการซื้อขาย 600 ล้านบาท มันเป็นโมเม้นต์ที่พอจะเข้าใจได้ในระดับหนึ่ง แต่ถ้ามองให้ลึกลงไปอีกชั้นหนึ่ง เดี๊ยนมองว่า การเทขายเที่ยวนี้เยอะเกินไป! และค่อนไปในทางทุบเอาของเสียมากกว่านะคะ
*ส่วนที่เลิกวงแล้วอย่างแน่นอน “โมนิก้า” ขอพุ่งเป้าไปที่ TASCO มากกว่าหุ้นตัวไหนทั้งสิ้น! เพราะภาพที่แสดงออกมาในช่วง 1 เดือนเต็มๆ มันสื่อให้เห็นว่า ไม่มีใครเอา? หุ้นถึงรูดลงจากระดับ 40 บาทอย่างง่ายดาย ล่าสุดหุ้นลงมายืนอยู่ที่ 27.50 บาท ลบไป 2.25 บาท หรือลงไป 7.50% ด้วยมูลค่าการซื้อขายที่หนาแน่น สงสัยหุ้นจะอ่อนตัวลงไปยืนใต้ 20 บาทแน่ๆ..ไม่เชื่อก็ดูกันไปค่ะ
*ทางด้านหุ้นเถ้าแก่น้อย TKN ถือเป็นทีเด็ดที่หลายคนเม้าท์ถึงมาตั้งนาน แต่วานนี้กลับมีคนเปลี่ยนชื่อให้เป็น “ยาจกน้อย” หลังราคาหุ้นเซถลาลงมาเรื่อยๆ จากที่เคยยืนอยู่แถว 10.50 บาท ล่าสุดดิ่งลงมาทำ low ที่ระดับ 8.20 บาท ก่อนจะเด้งกลับขึ้นมาปิดที่ 9 บาท ด้วยมูลค่า 183 ล้านบาท แถมมีข่าวซุบซิบนินทาออกไปในทาง “ดังแล้วแยกวง” มันเป็นเรื่องที่ต้องระมัดระวังแล้วล่ะ เพราะข่าวเม้าท์มักเป็นจริงเสมอค่ะ
*ส่วนในรายของ SMT ยังเป็นอะไรที่น่าสนใจเสมอ หลังจากพรายกระซิบยืนยันอย่างหนักแน่นว่า ผลงานปี 58 ไม่ธรรมดาอย่างแน่นอน ใครได้เห็นต้องร้องซี๊ด..ดดด ยาวๆ เพราะเป็นการพลิกโฉมบริษัทครั้งสำคัญ “โมนิก้า” ถึงไม่แปลกใจที่มีคนมารอดักเก็บของที่เส้นแนวรับ 25 วัน ตรงบริเวณ 12.80 บาทเป็นจำนวนมาก หลังจากนั้นหุ้นเด้งขึ้นมาปิดที่ 13.90 บาท เหลือลบแค่ 0.10 บาท บอกได้แค่ว่า ของเขาดีจริงนะจ๊ะ
*อีกหนึ่งทีเด็ดที่ “โมนิก้า” ชอบเม้าท์ถึงเป็นประจำในเที่ยวนี้ ยังคงอยู่ที่หุ้นสุดเลิฟอย่าง EA ว่ากันว่า โครงการที่พิษณุโลกกำลังอยู่ในช่วงของจั๊มพ์สายต่อไฟเข้าระบบอีก 90MW ส่งผลให้กำลังการผลิตรวมวิ่งขึ้นไปอยู่ที่ระดับ 280MW ซึ่งทำให้เดี๊ยนจิตนาการถึงตัวเลขกำไรในปี 59 จะเติบโตไม่ต่ำกว่า 40% ในทันที พร้อมกับมองราคาหุ้นในกระดานที่ระดับ 21.10 บาทเป็นจุดที่เข้าเก็บได้สบายๆ เพราะห่างจากราคาเป้าหมาย 28 บาทที่กูรูให้ไว้เยอะมากเจ้าค่ะ
*ไหนๆ เม้าท์ถึงความสำเร็จของหุ้นขึ้นมาทั้งที “โมนิก้า” ขอเม้าท์ถึงพี่เลี้ยงมือทองผู้เก๋าเกมสุดๆ อย่าง “เฮียคิม” แห่งค่าย APM เพื่อให้คนในวงการได้รู้ว่าพี่เลี้ยงคนนี้ไม่ธรรมดาจริงๆ หลังจากโชว์แฮตทริกด้วยการนำหุ้นเข้าคนแรกหลายปีติดต่อกัน และถ้าย้อนกลับไปดูเมื่อปี 56 ก็เป็นหุ้น EA ซึ่งนักลงทุนส่วนใหญ่ค่อนข้างสงสัยว่า หุ้นตัวนี้ทำไร? แต่วันนี้ไม่เห็นมีใครคิดเช่นนั้นอีกแล้วนะคะ
*ต่อจากนั้นในปี 57 เป็นรายของ AIE บริษัทลูกของ AI ก็ถูกส่งเข้ามาเป็นทางเลือกให้กับผู้เล่นก๊วนต่างๆ และได้ข่าวแว่วๆ ทั้งคู่น่าจะได้กลับมาเทรดช่วงปลายปี 59 และที่น่าสนใจก็คือในช่วงท้ายปี 57 ก็ส่งหุ้น KCM ซึ่งเป็น “หนึ่งหุ้น หนึ่งความภูมิใจ หนึ่งจังหวัด” เข้ามาเทรดเป็นตัวสุดท้ายของปีนั้น และล่าสุดได้จองตั๋วใบแรกให้กับหุ้น GTB ที่จะเข้ามาเทรดในปี 59 เป็นที่เรียบร้อยแล้ว..แถมงานนี้ได้ “เฮียแกะ” แห่งค่าย บล.ฟินันเซียฯ ร่วมเดินสายโรดโชว์ด้วยกันทั้งคู่ “โมนิก้า” ถือเป็นการประกันคุณภาพสินค้านะจะบอกให้
*เม้าท์ถึงเรื่องนี้ขึ้นมาทั้งที่ “โมนิก้า” ขอป้องปากกระซิบถึงหุ้นที่มาเนิบๆ อย่างน้องกิ๊ฟ GIFT เพื่อเสนอเป็นทางเลือกให้กับแฟนพันธุ์แท้หุ้นดีมีคุณค่า ว่ากันว่า พัฒนาการของบริษัทในปี 58 ต่อเนื่องถึงปี 59 จะเป็นการต่อยอดสร้างแวลูกิจการให้สูงขึ้นไปกว่าเดิมหลายเท่า วันนี้ถึงต้องถามใจนักเล่นระยะกลางถึงระยะยาว มองหุ้นตัวนี้เป็นอย่างไร? แถมราคาหุ้นยังยืนนิ่งๆ อยู่แถว 3.16 บาท บวกไปแค่ 0.04 บาท บวกกับค่า P/E ไม่ถึง 10 เท่า..เดี๊ยนมองว่า ราคาหุ้นมันต่ำเกินไปจริงๆ นะ “คุณเจตน์”!